AIŠKINAMASIS RAŠTAS

Dėl negyvenamųjų pastatų ir patalpų nuomos sutarties Nr. 3, sudarytos 2001 m. birželio 1 d., nutraukimo

 **1. Parengto tarybos sprendimo projekto tikslai ir uždaviniai**

Molėtų rajono savivaldybės administracija 2016 m. sausio 5 d. gavo Antano Ivanausko įmonės raštą „Dėl nuomos sutarties nutraukimo“, kuriame prašoma nutraukti negyvenamųjų pastatų ir patalpų nuomos sutartį Nr. 3, sudarytą 2001 m. birželio 1 d. (toliau – nuomos sutartis). Molėtų rajono savivaldybės administracija, atsižvelgdama į nuomos sutarties 6.1.1 papunktį, 2016 m. sausio 22 d. raštu Nr. B22-124 „Dėl nuomos sutarties nutraukimo“ informavo Antano Ivanausko įmonę, kad sutinka šalių sutarimu nutraukti nuomos sutartį.

Pagal šią nuomos sutartį buvo išnuomotos 91,26 kv. m patalpos kino teatro pastate, esančiame adresu: Molėtų r. sav., Molėtai, Vilniaus g. 45, vykdyti komercinę veiklą. Už patalpų nuomą nuomininkas mokėjo 83,26 Eur/mėn.

Parengto sprendimo projekto tikslas – nutraukti šalių sutarimu nuo 2016 m. vasario 19 d. negyvenamųjų pastatų ir patalpų nuomos sutartį Nr. 3, sudarytą 2001 m. birželio 1 d.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas;

Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-39 „Dėl Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo patvirtinimo”, 8 punktas;

Negyvenamųjų pastatų ir patalpų nuomos sutarties Nr. 3, sudarytos 2001 m. birželio 1 d., 6.1.1 papunktis.

 **3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – atsiranda galimybė išnuomoti ar kitai veiklai panaudoti atlaisvintas patalpas.

Neigiamos pasekmės – bus patiriamos nenumatytos patalpų šildymo išlaidos.

 **4. Priemonės sprendimui įgyvendinti**

Bus parengtas ir pasirašytas susitarimas dėl nuomos sutarties nutraukimo bei turto perdavimo – priėmimo aktas.

 **5. Lėšų poreikis ir jų šaltiniai (prireikus skaičiavimai ir išlaidų sąmatos)**

Bus patirtos nenumatytos išlaidos patalpų šildymui.

 **6. Vykdytojai, įvykdymo terminai**

Molėtų rajono savivaldybės administracija.